Як сведчыць Святое Пісанне, габрэі ўшаноўвалі мошчы праведнікаў захоўваннем іх і пабудовай над імі помнікаў і грабніцаў (Быц. 35, 20; Вых. 13, 19; Мц. 23, 29). У Дзеяннях апосталаў расказваецца пра выкарыстанне хустак і паясоў з цела апостала Паўла для лячэння хвароб і выгнання злых духаў: “І Бог чыніў таксама цуды праз рукі Паўла, так што нават хусткі і паясы з яго цела клалі на хворых, і хваробы пакідалі іх ды выходзілі ліхія духі” (Дз. 19, 11-12).